cyanic-selkie/wikianc huggingface dataset:
Whitesnake
Επανένωση
Για το δίσκο "Restless Heart" του 1997, τη θέση του Σάρζο πήρε ο Γκάι Πρατ και του Μίκροβιτς ο Μπρετ Ταγκλ. Για την περιοδεία του δίσκου, ο Ντε Μαρτίνι αντικαταστάθηκε από τον Στιβ Φάρις, ο Πρατ από τον Τόνι Φράνκλιν και ο Ταγκλ από τον Ντέρεκ Χίλαρντ. Το 1998, κυκλοφόρησαν το ζωντανά ηχογραφημένο "Starkers in Tokyo", με εξ ολοκλήρου ακουστικό σετ. Μετά το τέλος της περιοδείας, ο Κόβερντεϊλ έκανε και πάλι διάλειμμα από τη μουσική βιομηχανία για να επιστρέψει το Δεκέμβριο του 2002 για τα 25 χρόνια από την ίδρυση του συγκροτήματος.
Για την περιοδεία του 2003, στους Whitesnake εντάχθηκαν οι κιθαρίστες Νταγκ Όλντρικ και Ρεντ Μπιτς, ο μπασίστας Μάρκο Μεντόζα, ο Όλντριτζ στα τύμπανα και ο κιμπορντίστας Τίμοθι Ντράρι. Το 2005, το μπάσο ανέλαβε ο ο Γιουράια Ντάφι και την επόμενη χρονιά κυκλοφόρησαν το DVD "Live... In The Still Of The Night" και το διπλό CD "Live: In The Shadow Of The Blues".
Τον Απρίλιο του 2008 κυκλοφόρησε το πρώτο στούντιο άλμπουμ του συγκροτήματος μετά από έντεκα χρόνια, με τίτλο "Good to Be Bad", ανεβαίνοντας στο # 7 στη Μεγάλη Βρετανία. Το καλοκαίρι εκείνης της χρονιάς περιόδευσαν μαζί με τους Def Leppard ενώ το 2009 άνοιγαν τις συναυλίες των Judas Priest στις Ηνωμένες Πολιτείες. Το καλοκαίρι του 2010 ανακοινώθηκε η αντικατάσταση του Ντάφι από τον Μάικλ Ντέβιν, του ντράμερ Ντένι Καμάσι από τον Μπράιαν Τίτσι και του Τίμοθι Ντράρι από τον Μπράιαν Ρέντι.
Η νέα σύνθεση ηχογράφησε το δίσκο "Forevermore" το 2011, ενώ δύο μήνες αργότερα κυκλοφόρησε το "Live at Donington 1990". Στις αρχές του 2013, ο Τίτσι αποχώρησε δίνοντας τη θέση του στον Τόμι Όλντριτζ και το συγκρότημα κυκλοφόρησε το ζωντανά ηχογραφημένο το 2011, "Made in Japan".
Πηγές
Κατηγορία:Αγγλικά glam metal συγκροτήματα Κατηγορία:Αγγλικά heavy metal συγκροτήματα Κατηγορία:Αγγλικά hard rock συγκροτήματα Κατηγορία:Αγγλικά blues rock συγκροτήματα
Ονέγκα (αποσαφήνιση)
Με το όνομα Ονέγκα αναφέρονται:
Ψηφιακό πιστοποιητικό
Το ψηφιακό πιστοποιητικό είναι ένα ηλεκτρονικό έγγραφο που χρησιμοποιείται για την αναγνώριση μίας οντότητας (φυσικό πρόσωπο, εξυπηρετητής, οργανισμός κοκ) και την ανάκτηση του δημοσίου κλειδιού αυτής.
Έκδοση
Η έκδοση ενός ψηφιακού πιστοποιητικού γίνεται μετά από αίτηση του ενδιαφερομένου σε μία Αρχή Πιστοποίησης. Η Αρχή Πιστοποίησης επιβεβαιώνει την ταυτότητα του αιτούντος και εκδίδει το πιστοποιητικό, το οποίο συνοπτικά περιλαμβάνει τα εξής στοιχεία:
Χρήσεις
Τα ψηφιακά πιστοποιητικά χρησιμοποιούνται ευρέως για διάφορες κρυπτογραφημένες ηλεκτρονικές συναλλαγές μέσω του διαδικτύου. Παραδείγματα τέτοιων συναλλαγών είναι: Σύνοδοι με βάση το πρωτόκολλο SSL (Client/Server SSL Certificates), κρυπτογραφημένο και υπογεγραμμένο ηλεκτρονικό ταχυδρομείο (S/MIME Certificates), υπογραφή αντικειμένων (Object-signing Certificates) κοκ.
Δείτε επίσης
Κατηγορία:Κρυπτογραφία
Ιστ Μπούρα
Το Ιστ Μπούρα ή Ανατολική Μπούρα, (αγγλικά East Burra) είναι νησί του Ηνωμένου Βασιλείου και συγκεκριμένα το δωδέκατο μεγαλύτερο νησί του νησιωτικού συμπλέγματος των νησιών Σέτλαντ, μετά το Μέινλαντ, το Γελλ, το Ουνστ, το Φέτλαρ, το Μπρέσεϊ, το Γουέλσεϊ, το Μακλ Ρόου, το Φούλα, το Παπά Στάουερ, το Φερ και το Ουέστ Μπούρα. Έχει έκταση 5,2 τ.χλμ. και 76 κατοίκους (2011).
Το Ιστ Μπούρα έχει πολύ μικρότερο πληθυσμό από το Ουέστ Μπούρα και γι'αυτό δεν υπάρχει σε αυτό οργανωμένο χωριό αλλά υπάρχουν μερικοί μικροί οικισμοί και μερικές μεμονωμένες κατοικίες. Το νησί είναι γνωστό για τα λείψανα που έχουν βρεθεί από την Νεολιθική εποχή, καθώς και για τις θαλάσσιες σπηλιές του. Το Ιστ Μπούρα συνδέεται με το κεντρικό νησί, Μέινλαντ των Σέτλαντ, με μια σειρά από γέφυρες μέσω του Ουέστ Μπούρα και του μικρού νησιού Τρόντρα.
Κατηγορία:Σέτλαντ
Εθνική Λιβάνου (ποδόσφαιρο γυναικών)
Η ομάδα δεν έχει προκριθεί ποτέ στο Παγκόσμιο κύπελλο ποδοσφαίρου γυναικών αλλά ούτε και στο Ασιατικό Κύπελλο Εθνών Ποδοσφαίρου γυναικών. Έχει συμμετάσχει 2 φορές στο Πρωτάθλημα γυναικών Δυτικής Ασίας και κατάφερε να κερδίσει την 3η θέση το 2007.
Εξωτερικοί σύνδεσμοι
Κατηγορία:Εθνική Λιβάνου (ποδόσφαιρο) Λιβανος
Φαιστός (αποσαφήνιση)
Η λέξη Φαιστός μπορεί να σημαίνει:
Ποταμός Μπρέντα
right|thumb|250px|Χάρτης της περιοχής της Βενετίας με τον Μπρέντα και τα κανάλια Ο Μπρέντα (ιταλικά Brenta ) είναι ποταμός της βόρειας Ιταλίας, από τους σημαντικότερους της περιοχής, που διασχίζει τις περιφέρειες του Τρεντίνο-Άλτο Άντιτζε και του Βένετο. Με μήκος 174 χιλιόμετρα, πηγάζει από τις Άλπεις και εκβάλλει στη βόρεια Αδριατική, βόρεια του Πάδου. Μαζί με τον Πιάβε είναι οι ποταμοί που δημιούργησαν τη σημερινή Λιμνοθάλασσα της Βενετίας.
Το σημερινό όνομα του, Μπρέντα, προέρχεται από την γλώσσα Τρεντίνο κι έχει σχέση με τις πλημμύρες που προκαλούσε στην αρχαιότητα — οι αρχαίοι κάτοικοι της περιοχής είχαν επινοήσει τον όρο Brentana για τις πλημμύρες. Κατά τη ρωμαϊκή εποχή ονομαζόταν Medoacus, (Μηδειόχος), «το ποτάμι ανάμεσα σε δύο λίμνες». Λεγόταν έτσι επειδή την εποχή εκείνη οι εκβολές του ήταν στη σημερινή Λιμνοθάλασσα της Βενετίας, η οποία ακόμα δεν είχε σχηματισθεί και την αποτελούσαν δύο λεκάνες.
Η σημερινή διαδρομή του Μπρέντα όπως περιγράφεται από τον Ανδρέα Ντόρια πηγάζει από το όρος Μπρέντα και τις λίμνες Levico και Caldonazzo στις Δολομιτικές Άλπεις, στην επαρχία Τρέντο. Εκβάλλει στον κόλπο της Βενετίας και περνά από τις πόλεις Πάδοβα, Βιτσέντσα κι άλλες μικρότερες. Εξαιτίας των προσχώσεων στη λιμνοθάλασσα της Βενετίας σκάφτηκε νέα κοίτη στον Μπρέντα το 1610. Η παλιά κοίτη χρησιμοποιείται από γόνδολες σαν κανάλι, στις όχθες του οποίου είναι χτισμένα πολλά μεσαιωνικά κτίρια.
Εξωτερικοί σύνδεσμοι
Μπρεντα Μπρεντα
Γιελένα Στάσοβα
Η Γιελένα Ντμίτριεβνα Στάσοβα (ρωσικά: Еле́на Дми́триевна Ста́сова, 3 Οκτωβρίου 1873 – 31 Δεκεμβρίου 1966) ήταν Ρωσίδα κομμουνίστρια, επαναστάτρια, η οποία έγινε πολιτικό στέλεχος δουλεύοντας για την Κομμουνιστική Διεθνή (Κομιντέρν). Ήταν εκπρόσωπος της Κομιντέρν στη Γερμανία το 1921. Από το 1927 ως το 1938 ήταν πρόεδρος της Διεθνούς Ερυθράς Βοήθειας (MOPR). Από το 1938 ως το 1946 εργάστηκε στο εκδοτικό προσωπικό του περιοδικού Ιντερνατσιονάλναγια Λιτερατούρα (Διεθνής Λογοτεχνία).
Τα πρώτα χρόνια
Η Γιελένα Στάσοβα γεννήθηκε στην Αγία Πετρούπολη το 1873 από μια ρωσική αριστοκρατική οικογένεια. Ήταν η κόρη ενός φιλελεύθερου νομικού, του Ντμίτρι Στάσοφ (1828 – 1918), ο οποίος εργαζόταν στη Γερουσία και ήταν κήρυκας στη στέψη του Αλεξάνδρου Β΄. Ο παππούς της υπήρξε αρχιτέκτονας των Τσάρων Αλεξάνδρου Α΄ και Νικολάου Α΄. Ο θείος της ήταν ο κριτικός τέχνης Βλαντίμιρ Στάσοφ.
Αφού τελείωσε το γυμνάσιο, η Γιελένα έγινε αφοσιωμένη σοσιαλίστρια και εντάχθηκε στο Ρωσικό Σοσιαλ-Δημοκρατικό Εργατικό Κόμμα (ΡΣΔΕΚ) τον καιρό της ίδρυσής του, το 1898.
Όταν το ΡΣΔΕΚ διασπάστηκε σε Μπολσεβίκους και Μενσεβίκους το 1903, η Στάσοβα έθεσε τη μοίρα της με τον Λένιν και τους Μπολσεβίκους σαν επαγγελματίας επαναστάτρια. Τα επόμενα δύο χρόνια η Στάσοβα υιοθέτησε τα ψευδώνυμα “Απόλυτη” («Абсолют») και “Χοντρή” («Гуща») και δούλεψε στη διάδοση της εφημερίδας του Λένιν, Ίσκρα, στην Αγία Πετρούπολη, όπου εργάστηκε σαν γραμματέας του κόμματος αυτής της πόλης. Δίδαξε νέα μέλη πώς να κρυπτογραφούν και να αποκρυπτογραφούν. Η Στάσοβα επίσης εργάστηκε σαν γραμματέας του Βόρειου Γραφείου της Κεντρικής Επιτροπής των Μπολσεβίκων, και σε άλλες ηγετικές θέσεις του κόμματος. Άλλα ψευδώνυμα που χρησιμοποίησε η Στάσοβα στην περίοδο της παρανομίας, περιλάμβαναν και τα “Δέλτα”, “Ερωδιός”, “Λοφίσκος” και “Βαρβάρα Ιβάνοβνα”.
Τον Ιανουάριο του 1912, η Στάσοβα εξελέγη αναπληρωματικό μέλος της Κεντρικής Επιτροπής του κόμματος των Μπολσεβίκων. Στη συνέχεια ήταν γραμματέας του Ρωσικού Γραφείου του κόμματος. Το 1913 συνελήφθη και εξορίστηκε στη Σιβηρία, όπου παρέμεινε μέχρι το 1916. Είχε αναθέσει το ταμείο του κόμματος στον αδελφό της.
Πολιτική καριέρα
Μετά τη Φεβρουαριανή Επανάσταση του 1917, η Στάσοβα έγινε γραμματέας της Κεντρικής Επιτροπής – μια θέση που τη διατήρησε μέσα στην Οκτωβριανή Επανάσταση, και τελικά αποχώρησε τον Μάρτιο του 1920. Πιο συγκεκριμένα: επανήλθε από την εξορία ως αναπληρωματικό μέλος της Κεντρικής Επιτροπής από το 6ο Συνέδριο του Ρωσικού Κομμουνιστικού Κόμματος το 1917. Εξελέγη πλήρες μέλος στην Κ.Ε. στο 7ο Συνέδριο του 1918 και στο 8ο Συνέδριο του 1919. Ωστόσο, το 9ο Συνέδριο του 1920 την άφησε έξω τόσο από την Κεντρική Επιτροπή, όσο και από τη γραμματεία του κόμματος.
Αφού απομακρύνθηκε από την Κεντρική Επιτροπή, η Στασόβα εργάστηκε στην οργάνωση της Πετρούπολης του κόμματος, απ’ όπου βρέθηκε στη μηχανισμό της Κομιντέρν. Διορίστηκε εκπρόσωπος της Κομιντέρν στο Κομμουνιστικό Κόμμα της Γερμανίας τον Μάιο του 1921, όπου χρησιμοποίησε το ψευδώνυμο “Χέρτα”. Η Στάσοβα παρέμεινε στη Γερμανία μέχρι το 1926, όπου έπαιξε ηγετικό ρόλο στη Γερμανική θυγατρική της Διεθνούς Ερυθράς Βοήθειας (MOPR), της οργάνωσης Die Rote Hilfe (Η Κόκκινη Βοήθεια).
Η Στάσοβα επέστρεψε στην ΕΣΣΔ τον Φεβρουάριο του 1926. Τον επόμενο χρόνο έγινε αναπληρώτρια διευθύντρια της Διεθνούς MOPR καθώς και επικεφαλής της Κεντρικής Επιτροπής της οργάνωσης MOPR στην ΕΣΣΔ, θέσεις που διατήρησε ως το 1937.
Η Στάσοβα εργάστηκε ως μέλος της Κεντρικής Επιτροπής Ελέγχου του Ρωσικού Κομμουνιστικού Κόμματος από το 1930 ως το 1934 και το 1935 το 7ο Παγκόσμιο Συνέδριο της Κομιντέρν την ονόμασε μέλος της Διεθνούς Επιτροπής Ελέγχου. Παρέμεινε σε αυτή τη θέση μέχρι τη διάλυση της Κομιντέρν το 1943.
Η Στάσοβα, αντίθετα από πολλούς άλλους “Παλιούς Μπολσεβίκους”, έμεινε ανέγγιχτη από την κατασκοπική μανία και την τρομοκρατία της μυστικής αστυνομίας («Μεγάλη Εκκαθάριση») που σάρωσε τη Σοβιετική Ένωση στα τέλη του 1930, αλλά μετακινήθηκε το 1938 σε νέα θέση, στο εκδοτικό προσωπικό του περιοδικού Ιντερνατσιονάλναγια Λιτερατούρα (Διεθνής Λογοτεχνία). Η Στασόβα συνέχισε σε αυτόν τον ρόλο μέχρι το 1946, όταν συνταξιοδοτήθηκε.
Θάνατος και κληρονομιά
Η Γιελένα Στάσοβα απεβίωσε στις 31 Δεκεμβρίου 1966.
Η σχολή με οικοτροφείο για αλλοδαπούς στο Ιβάνοβο της Ρωσίας, που ονομάστηκε Διεθνής Σχολή με Οικοτροφείο του Ιβάνοβο (“Ιντερντόμ”) και ιδρύθηκε από την MOPR το 1933, πήρε το όνομα της Γιελένα Στάσοβα.
Παραπομπές
Κατηγορία:Σοβιετικοί πολιτικοί Κατηγορία:Ρώσοι επαναστάτες Κατηγορία:Μπολσεβίκοι
Δήμος Κιλκίς
Ο Δήμος Κιλκίς  είναι δήμος της Περιφέρειας Κεντρικής Μακεδονίας που συστάθηκε με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Κιλκίς, Κρουσσών, Δοϊράνης, Χέρσου, Μουριών, Πικρολίμνης και Γαλλικού. Η έκταση του νέου Δήμου είναι 1581,21 τ.χλμ και ο πληθυσμός του 51.926 κάτοικοι σύμφωνα με την απογραφή του 2011 (56.336 κάτοικοι σύμφωνα με την απογραφή του 2001). Έδρα του νέου δήμου ορίστηκε το Κιλκίς και ιστορική έδρα η Νέα Σάντα. Είναι ο τρίτος μεγαλύτερος σε έκταση δήμος της Ελλάδας, με 1.600 τ.χ.
Δήμαρχοι
Μεταπολιτευτικά διετέλεσαν δήμαρχοι Κιλκίς οι:
Δημοτικές ενότητες και οικισμοί
μικρογραφία|217x217εσ|Χάρτης των δημοτικών ενοτήτων (πρώην δήμων και κοινοτήτων) του Δήμου Κιλκίς. {{legend|#FF0000|1 - Κιλκίς}}{{legend|#0026FF|2 - Κρουσσών}}{{legend|#00FE20|3 - Δοϊράνης}}{{legend|#FED700|4 - Χέρσου}}{{legend|#B200FF|5 - Μουριών}}{{legend|#00FEFE|6 - Πικρολίμνης}}{{legend|#808080|7 - Γαλλικού}} μικρογραφία|Τοπογραφικός χάρτης του Δήμου Κιλκίς Ο Δήμος Κιλκίς διαιρείται σε 7 δημοτικές ενότητες, οι οποίες αντιστοιχούν στους 7 καταργηθέντες δήμους και κοινότητες. Κάθε δημοτική ενότητα διαιρείται σε κοινότητες, οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές τοπικές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.
Αδελφοποιήσεις
Ο Δήμος Κιλκίς είναι αδελφοποιημένος με τους ακολούθους:
Εξωτερικοί Σύνδεσμοι
Κατηγορία:Δήμοι της Περιφέρειας Κεντρικής Μακεδονίας
Μάγνης (ποιητής)
Ο Μάγνης ήταν αρχαίος κωμικός ποιητής της Αθήνας.
Έζησε τον 5ο π.Χ. αιώνα, και ήταν σύγχρονος του Χιονίδη. Ο Χιονίδης και ο Μάγνος είναι οι αρχαιότεροι γνωστοί κωμικοί ποιητές. Αναφέρονται ως νικητές στα Μεγάλα Διονύσια.
Εξωτερικοί σύνδεσμοι
Κατηγορία:Αρχαίοι Έλληνες κωμικοί ποιητές Κατηγορία:Αρχαίοι Αθηναίοι Κατηγορία:Ποιητές Παλαιάς Κωμωδίας
Νικόλαος Μίτος
Ο Μίτος ήταν "επικρατών" (άρχων) της Μοσυνούπολης και της περιοχής γύρω από αυτή με αρμοδιότητα δικαστική, φορολογική και στρατιωτική για τους Βούλγαρους που είχαν εγκατασταθεί στην περιοχή. Υπαγόταν στον δούξ του θέματος Βολερού, Μοσυνοπόλεως, Σερρών και Στρυμώνος Ανδρόνικο Ζηγαδηνό. Σε έγγραφο της μονής Εσφιγμένου του Αγίου όρους του 1294 αναφέρεται με τον τίλο του πανσέβαστου των Βουλγάρων.
Παραπομπές
Κατηγορία:Βυζαντινοί άρχοντες Κατηγορία:Βυζαντινοί του 13ου αιώνα
Δημόσια κοινωνιολογία
Ο όρος Δημόσια Κοινωνιολογία (αγγλικά: Public Sociology) αναφέρεται σε κλάδο της επιστήμης της Κοινωνιολογίας.
Το Όνομα του Ρόδου
Το Όνομα του Ρόδου (ιταλ: Il nome della rosa) είναι το πρώτο μυθιστόρημα του Ουμπέρτο Έκο. Μετά από αρκετή επεξεργασία εκδόθηκε στην Ιταλία το 1980 (εκδόσεις Bompiani), η επιτυχία του δε ήταν τόση που το 1983 μεταφράστηκε στα Αγγλικά, ενώ το 1986 μεταφέρθηκε στον κινηματογράφο από τον σκηνοθέτη Ζαν-Ζακ Ανό. Το έργο έχει μεταφραστεί σε πολλές γλώσσες.
Δημόσια κοινωνιολογία
Πρόκειται για προβληματική προερχόμενη από την αμερικάνικη κοινωνιολογία. Σύμφωνα με απόψεις, η δημόσια κοινωνιολογία οφείλει να «επιδιώκει τον εμπλουτισμό της σχετικής με τα ηθικά και πολιτικά ζητήματα δημόσιας συζήτησης ενσταλάζοντάς τα με κοινωνιολογική θεωρία και έρευνα», ενώ πρέπει τα επιστημονικά πορίσματα της κοινωνιολογίας και οι ακαδημαϊκές ιδέες και θεωρίες της να διαχέονται σε ευρύτερα ακροατήρια απαρτιζόμενα από μη ειδικούς καθώς επίσης και στην κοινωνία των πολιτών. Υπό αυτό το πρίσμα, στη σύγχρονη Ελλάδα π.χ. η Δημόσια Κοινωνιολογία έχει τη διάσταση της συμμετοχής κοινωνιολόγων στο δημόσιο διάλογο για διάφορα ζητήματα ως δημόσιοι διανοούμενοι.
Το Όνομα του Ρόδου
Περιεχόμενο
μικρογραφία|260x260εσ|Η μονή του Αγίου Μιχαήλ στο [[Πεδεμόντιο της βόρειας Ιταλίας, αποτέλεσε την έμπνευση για τον τόπο όπου εκτυλίσσεται η πλοκή του μυθιστορήματος. ]] Το μυθιστόρημα μεταφέρει τον αναγνώστη σε ένα ιταλικό μοναστήρι των Βενεδικτίνων και, γύρω από την αναζήτηση ενός χειρογράφου του Αριστοτέλη, αναπτύσσεται η πλοκή του, με φόνους, άνομες σχέσεις μεταξύ μοναχών και το κυνήγι των αιρετικών εν έτει 1327. Το όλο έργο παρουσιάζεται ως καταγραφή των αναμνήσεων ενός γηραιού βενεδικτίνου μοναχού, του αδελφού Άντσο (Adso) της Μελκ, ο οποίος έζησε τα περιγραφόμενα γεγονότα ως νεαρός δόκιμος μοναχός. Κεντρικό πρόσωπο στο έργο είναι ο αδελφός Γουλιέλμος της Μπάσκερβιλ, ο οποίος είναι φανταστικό πρόσωπο, υποκαθιστώντας, σύμφωνα με τον συγγραφέα, τον Γουλιέλμο Όκαμ. Στο έργο εμπλέκονται τόσο φανταστικά όσο και ιστορικά πρόσωπα, όπως ο ιεροεξεταστής Μπερνάρντο Γκι και ο μοναχός Ουμπερτίνο της Καζάλε. Μέσα από αυτό το έργο ο Έκο βρίσκει την ευκαιρία να κάνει μια εκτενή παρουσίαση της Σχολαστικής Μεθόδου, η οποία κυριαρχούσε στη μεσαιωνική σκέψη. Εδώ πρέπει να αναφερθεί ότι στο έργο αυτό του Έκο γίνεται εκτενής αναφορά σε πρόσωπα όπως ο Φραγκίσκος της Ασίζης, ο Ρογήρος Βάκων και ο Άγιος Θωμάς Ακινάτης, άνθρωποι που υπήρξαν όλοι στο παρελθόν μελετητές και υποστηρικτές του Σχολαστικισμού. Ταυτόχρονα, όμως, αυτά τα πρόσωπα υπήρξαν και άτομα με τα οποία ο Έκο ασχολήθηκε και σε ακαδημαϊκό επίπεδο με τα έργα και τις ιδέες τους, ιδιαίτερα στην περίπτωση του Θωμά Ακινάτη, συνδυάζοντας έτσι με αριστουργηματικό τρόπο την επιστημονική με τη λογοτεχνική εργασία του.
Κινηματογραφική μεταφορά
Το 1986, το μυθιστόρημα μεταφέρθηκε στον κινηματογράφο υπό την σκηνοθεσία του Ζαν-Ζακ Ανό και πρωταγωνιστές τους Σον Κόνερι (Γουλιέλμος της Μπάσκερβιλ) και Κρίστιαν Σλέιτερ (Άντσο).
Παραπομπές
Κατηγορία:Μυθιστορήματα του Ουμπέρτο Έκο Κατηγορία:Ιστορικά μυθιστορήματα Κατηγορία:Μεσαίωνας Κατηγορία:Καθολική Εκκλησία Κατηγορία:Μυθιστορήματα που έγιναν βιντεοπαιχνίδια Κατηγορία:Μυθιστορήματα που έγιναν ταινίες Κατηγορία:Μυθιστορήματα που έγιναν θεατρικές παραστάσεις
Παγοδρομία ταχύτητας μικρής πίστας στους Χειμερινούς Ολυμπιακούς Αγώνες 2014
Η παγοδρομία μικρής πίστας στους Χειμερινούς Ολυμπιακούς Αγώνες του 2014 έγινε στο κέντρο παγοδρομιών του Σότσι, στη Ρωσία. Συνολικά 8 αγωνίσματα διεξήχθησαν στις 10–21 Φεβρουαρίου 2014.
Πρόγραμμα αγωνισμάτων
Ακολουθεί το πρόγραμμα και των 8 αγώνων
Όλες οι ώρες είναι (UTC+4).
Πρόκριση
Συνολικά 120 αθλητές (60 άντρες και 60 γυναίκες) προκρίθηκαν για να λάβουν μέρος. Για τα 500m και 1000m προκρίθηκαν 32 αθλητές, για τα 1500m 36 αθλητές και για τη σκυταλοδρομία 8.
Συμμετέχουσες χώρες
116 αθλητές από 25 χώρες πήραν μέρος, με τον αριθμό των αθλητών να παρατίθεται σε παρένθεση. Για πρώτη φορά πήραν μέρος στο άθλημα αυτό η Κινέζικη Ταϊπέι και η Λιθουανία.
Εξωτερικοί σύνδεσμοι
Κατηγορία:Αθλήματα Χειμερινών Ολυμπιακών Αγώνων 2014 2014
Κράτης (κωμικός ποιητής)
Σε ένα σχόλιο περί του Ιππέα του Αριστοφάνη αναφέρεται ότι ξεκίνησε στο θέατρο ως ηθοποιός σε έργο του Κρατίνου.
Ο Αριστοφάνης στον Ιππέα 537-40 (424 π.Χ.) τον αναφέρει ως σημαντικό αντιπρόσωπο της προηγούμενης γενεάς, ενώ ο Αριστοτέλης λέει στο Ποιητική, ότι υπό την επιρροή των κωμικών ποιητών Επίχαρμου και Φόρμι, από τη Σικελία, ο Κράτης εγκατέλειψε για πρώτη φορά την κωμωδία με ιαμβικό μέτρο, για να κάνει πιο πολυσύνθετη και δραματοποιημένη την πλοκή των έργων του. Το λεξικό Σούδα αναφέρει ότι ο αδελφός του ήταν ο επικός ποιητής Επίλυκος (άγνωστων λοιπών στοιχείων).
Από τις κωμωδίες του Κράτη διασώζονται 60 αποσπάσματα (συμπεριλαμβανομένων τεσσάρων dubia) με δέκα τίτλους:
Κατηγορία:Αρχαίοι Έλληνες κωμικοί ποιητές Κατηγορία:Ποιητές Παλαιάς Κωμωδίας
Μεσενικόλας Καρδίτσας
Ο Μεσενικόλας είναι χωριό του δήμου Λίμνης Πλαστήρα, της περιφερειακής ενότητας (πρώην νομού) Καρδίτσας στη Θεσσαλία. Σύμφωνα με την απογραφή του 2011 έχει 451 κατοίκους. Το χωριό είναι κτισμένο σε υψόμετρο 700 μέτρα, 22 χιλιόμετρα δυτικά της Καρδίτσας. Στο χωριό υπάγεται η Μονή Κορώνης.
Ιστορία
Στη θέση που βρίσκεται σήμερα το χωριό κατά την αρχαιότητα βρισκόταν μια πολίχνη της Θεσσαλιώτιδας, η Πολίχνα. Ήταν ένα από τα οχυρά που περιέβαλλαν την αρχαία Μητρόπολη. Έλεγχε το πέρασμα το οποίο χρησιμοποιούσαν οι Δόλοπες και οι Αθαμάνες για να κάνουν επιδρομές στο θεσσαλικό κάμπο. Το οχυρό καταστράφηκε από τους Φράγκους.
Από εκείνη την εποχή χρονολογείται η ονομασία του χωριού, προερχόμενη από το Μεσιέ Νικόλας (κύριος Νικόλας). Σύμφωνα με μια εκδοχή ο Νικόλας ήταν ισχυρός άνθρωπος στο χωριό. Σύμφωνα με τον Ουίλιαμ Μίλλερ, το χωριό πήρε το όνομά του από τον Νικόλαο Σαιντ Ομέρ, βαρώνο της Άκοβας και μαρεσάλο και δις βάιλο του Πριγκιπάτου της Αχαΐας. Ο Σαιντ Ομέρ ξεκίνησε με 40.000 άνδρες για να ανακαταλάβει το κάστρο του Φαναρίου, το οποίο είχε καταλάβει η Άννα Καντακουζηνή, βασίλισσα της Ηπείρου, το 1304. Όμως, η Άννα συνθηκολόγησε και το στράτευμα διαλύθηκε. Είναι πιθανό κάποιο τμήμα του να εγκαταστάθηκε στα Άγραφα, δίνοντας στον οικισμό το μικρό όνομα του αρχηγού τους.
To 1390 η Θεσσαλία κατακτήθηκε από τους Οθωμανούς, μετά από επιδρομή του Γαζή Αχμέτ Εβρενός. Η παλαιότερη γραπτή μνεία του χωριού γίνεται στην απογραφή του σαντζακίου Τρικάλων του 1454 - 1455. Η απογραφή πραγματοποιήθηκε από τον Μουράτ Μπέη και τον γραμματικό του Ρουστέμ. Στην απογραφή του χωριό αναφέρεται ως Μοσνικόλας στο Βιλαέτι Φαναρίου (Φενάρ), στο οποίο κατοικούσαν 52 οικογένειες. Σύμφωνα με την απογραφή, οι κάτοικοι του χωριού ασχολούνταν με την αμπελοκαλλιέργεια και την παραγωγή κρασιών και σε μικρότερο βαθμό με τη μελισσοκομία, τη σηροτροφία, την παραγωγή λιναριού και άλλες καλλιέργειες. Το χωριό πλήρωνε φόρο συνολικά 2253 ακτσέδες (άσπρα) κάθε χρόνο στον τιμαριώτη του χωριού.
Το 1525 υπογράφηκε η συνθήκη του Ταμασίου, η οποία παραχωρούσε στην περιοχή των Αγράφων, στην οποία εντασσόταν ο Μεσενικόλας, καθεστώς αυτοδιοίκησης. Η συνθήκη ίσχυε μέχρι την καταπάτησή της από τον Αλή Πασά το 1790. Από το 1637 χρονολογείται η κτητορική επιγραφή του ναού της Παναγίας. Κατά τη διάρκεια της επανάστασης του 1821, το χωριό καταστράφηκε το 1823 από τον Μουσταή Πασά της Σκόδρας, μαζί με άλλα χωριά των Αγράφων.
Μετά το τέλος της επανάστασης και τη δημιουργία του ελληνικού κράτους, ο Μεσενικόλας παρέμεινε τμήμα της Οθωμανικής Αυτοκρατορίας. Ο Μεσενικόλας ορίσθηκε έδρα της Αστυνομικής Διοίκησης Νεβρόπολης (ΚΟΛ) και παρέμεινε για πολλά χρόνια διοικητικό κέντρο της περιοχής. Στις 26 Ιουνίου 1848, το χωριό λεηλατήθηκε από συμμορία διακοσίων ενόπλων επιδρομέων με επικεφαλής τους ληστές Γεωργάκη Τσάμη, Ταργαζίκη και Εντέμ Αγά. Το 1854 εκδηλώθηκε στην περιοχή επανάσταση η οποία κατεστάλη από τους Τούρκους. To 1878 εκδηλώθηκε νέα επανάσταση στη Θεσσαλία. Τις 5 Απριλίου 1878 οι επαναστάτες συνήλθαν στο Μεσενικόλα προκειμένου να ορίσουν την προσωρινή διοίκηση των Αγράφων.
Το 1881, ο Μεσενικόλας έγινε τμήμα της Ελλάδας και ορίστηκε έδρα του δήμου Νευροπόλεως. Κατά τη διάρκεια του ελληνοτουρκικού πολέμου του 1897, κατά τη διάρκεια του οποίου ο τουρκικός στρατός κατέλαβε την πεδινή Θεσσαλία, στον Μεσενικόλα εγκαταστάθηκαν οι ελληνικές πολιτικές και στρατιωτικές αρχές της πόλης της Καρδίτσας και η μεραρχία Τρικάλων του Ελληνικού Στρατού. Τον Ιούνιο του 1943, κατά τη διάρκεια της Κατοχής, οι Ιτάλοι σκότωσαν στο χωριό 12 άτομα και έξι μήνες αργότερα οι Γερμανοί δολοφόνησαν δεκατρεις κατοίκους του χωριού και έκαψαν το χωριό.
Λόγω της προσβολής των αμπελιών από φυλλοξήρα, την αστυφιλία και την αναγκαστική μετακίνηση του πληθυσμού στη Μητρόπολη κατά τη διάρκεια του πολέμου, ο πληθυσμός του χωριού μειώθηκε στα μεταπολεμικά χρόνια. Το χωριό γνώρισε νέα περίοδο οικονομικής ανάπτυξης από τη δεκαετία του 1970 και μετά.
Πληθυσμός
Ακολουθεί η πορεία του πληθυσμού σύμφωνα με τις απογραφές:
Οινοπαραγωγή
Η κύρια ασχολία των κατοίκων είναι αμπελοκαλλιέργεια και η παραγωγή κρασιού και τσίπουρου. Στην περιοχή του χωριού καλλιεργούνται οι ποικιλίες Σιράχ, Καρινιάν και η τοπική ποικιλία μαύρο Μεσενικόλα. Η ονομασία «Μεσενικόλα» έχει χαρακτηριστεί Προστατευόμενη Ονομασία Προέλευσης (Π.Ο.Π.) για τον ερυθρό ξινό οίνο που παράγεται από αμπελώνες των τοπικών κοινοτήτων Μοσχάτου, Μεσενικόλα και Μορφοβουνίου, σε υψόμετρο μέχρι 750 μέτρα.
Αξιοθέατα
Στην κεντρική πλατεία του χωριού είναι ο ναός της Κοιμήσεως της Θεοτόκου, κτισμένος το 1903-1905. Ανατολικά της κεντρικής πλατείας βρίσκονται οι Βρύσες, μια μικρή πλατεία με 6 βρύσες και πλατάνια. Λίγο πιο κάτω είναι το ξωκκλήσι του Αγίου Νικολάου. Στο δρόμο προς Καρδίτσα βρίσκεται η βρύ­ση του Βασαρδάνη. Κοντά στη βρύση βρίσκεται το μονόχωρο εξωκλήσι της Ζωοδόχου Πηγής, με τοιχογραφίες του 1647, έργο του αγιογράφου ιε­ρομόναχου Σαμουήλ. Κοντά στο χωριό βρίσκεται η Μονή Κορώνης. Το καθολικό της μονής φέρει τοιχογραφίες οι οποίες χρονολογούνται από το 1587.
Στο χωριό λειτουργεί μουσείο Οίνου και Αμπέλου, το οποίο δημιουργήθηκε από τον δήμο Πλαστήρα και συγχρηματοδοτήθηκε από την Ευρωπαϊκή Ένωση. Περιλαμβάνει αίθουσα γευσιγνωσίας και αίθουσα προβολών.
Εξωτερικοί σύνδεσμοι
Κατηγορία:Χωριά του νομού Καρδίτσας Κατηγορία:Δήμος Λίμνης Πλαστήρα
Αεροβατική ομάδα Scorpion
thumb|230px|right|Ελικόπτερο Mil Mi-24 της Πολωνικής Αεροπορίας Η Αεροβατική Ομάδα Scorpion ("Scorpion" Aerobatic team, Πολωνικά: Grupa Akrobacyjna Skorpion) είναι η αεροβατική ομάδα της Πολωνικής Πολεμικής Αεροπορίας. Χρησιμοποιεί τέσσερα ελικόπτερα Mil Mi-24 και είναι μία από τις ελάχιστες αεροβατικές ομάδες ελικοπτέρων στον κόσμο. Ιδρύθηκε το 1999 ως μέρος του 49ου Τάγματος Επιθετικών Ελικοπτέρων στο Pruszcz Gdański, όπου και πραγματοποίησε την πρώτη της επίδειξη, ενώ αργότερα εμφανίστηκε και στο Αεροπορικό Σόου του Ραντόμ (Radom Air Show) του 1999. Αξιοσημείωτο είναι το γεγονός ότι το Mi-24 είναι αντιαρματικό και όχι αεροβατικό ελικόπτερο, γεγονός που απαιτεί ιδιαίτερες ικανότητες από τους πιλότους του για την εκτέλεση των αεροβατικών ελιγμών.
Γεγονότα Οκτωβρίου 2007
10
Κατανομή Πουασσόν
right|350px|thumb|Παραδείγματα της κατανομής Πουασσόν με. right|350px|thumb|Παραδείγματα αθροιστικής κατανομής Πουασσόν με.
Στην θεωρία πιθανοτήτων και στατιστικής, η κατανομή Poisson, ονομάστηκε από τον Γάλλο μαθηματικό Siméon Denis Poisson, είναι μία διακριτή συνάρτηση κατανομής που εκφράζει την πιθανότητα ενός δεδομένου αριθμού γεγονότων που συμβαίνουν σε ένα σταθερό διάστημα χρόνου ή/και χώρου αν αυτά τα γεγονότα συμβαίνουν με ένα γνωστό μέσο ρυθμό και είναι ανεξάρτητα από το χρονικό διάστημα από την τελευταία περίπτωση. Η κατανομή Poisson μπορεί επίσης να χρησιμοποιηθεί για τον αριθμό γεγονότων σε άλλα καθορισμένα διαστήματα όπως η απόσταση, η επιφάνεια ή ο όγκος.
Η κατανομή Poisson έχει την παράμετρο λ που δηλώνει τη μέση τιμή αριθμού εμφανίσεων ενός γεγονότος, οι οποίες είναι ανεξάρτητες της τελευταίας χρονικής στιγμής εμφάνισης του γεγονότος.
Ιστορία
Η κατανομή εισήχθει αρχικά από τον Siméon Denis Poisson (1781–1840) και δημοσιεύθηκε, μαζί με την θεωρία πιθανότητας του, το 1837 στο Recherches sur la probabilité des jugements en matière criminelle et en matière civile (“Έρευνα σχετικά με την Πιθανότητα αποφάσεων σε ποινικές και αστικές υποθέσεις”). Το έργο ασχολείται με τον αριθμό των άδικων καταδικών σε μια δεδομένη χώρα εστιάζοντας σε ορισμένες τυχαίες μεταβλητές N που μετρούν, μεταξύ των άλλων, τον αριθμό διακεκριμένων περιστατικών (μερικές φορές αποκαλούμενων "γεγονότα" ή “αφίξεις”) που πραγματοποιούνται κατά την διάρκεια ενός χρόνου-διαστήματος δεδομένου μήκους. Τα αποτελέσματα είχαν δοθεί παλαιότερα από τον Abraham de Moivre (1711) στο De Mensura Sortis seu; de Probabilitate Eventuum in Ludis a Casu Fortuito Pendentibus in Philosophical Transactions of the Royal Society, p. 219.
Μία πρακτική εφαρμογή αυτής της κατανομής έγινε από τον Ladislaus Bortkiewicz το 1898 όταν του δόθηκε η εργασία να διερευνήσει τον αριθμό των στρατιωτών του Πρωσικού στρατού που σκοτώθηκαν κατά λάθος από κλωτσιά αλόγου; αυτό το πείραμα εισήγαγε την κατανομή Poisson στον τομέα της εφαρμοσμένης μηχανικής αξιοπιστίας.
Ορισμός
Μία διακριτή τυχαία μεταβλητή X ακολουθεί κατανομή Poisson με παράμετρο λ > 0, αν, για k =0,1,2,…, η συνάρτηση πυκνότητας πιθανότητας του X δίνεται από: όπου
Ο θετικός πραγματικός αριθμός λ είναι ίσος με την αναμενόμενη τιμή του X και επίσης της διακύμανσης
Η κατανομή Poisson μπορεί να εφαρμοστεί σε συστήματα με μεγάλο αριθμό πιθανών γεγονότων, καθένα από τα οποία είναι σπάνια. Πόσα τέτοια γεγονότα θα συμβούν κατά την διάρκεια ενός τέτοιου χρονικού διαστήματος; Υπό τις κατάλληλες συνθήκες, αυτός είναι ένας τυχαίος αριθμός με κατανομή Poisson.
Μέση τιμή
Από τον ορισμό της μέσης τιμής, έχουμε ότι:
Διακύμανση
Έχουμε ότι: Από τον τύπο για την διακύμανση έχουμε ότι:
Εντροπία
Από τον ορισμό της εντροπίας, έχουμε ότι:
Διάμεσος
Όρια για την διάμεσο (ν) της κατανομής είναι γνωστά και ακριβή:
Ροπές
Οι ανώτερες ροπές mk της Poisson κατανομής σχετικά με την προέλευση είναι πολυώνυμα Touchard του λ:
όπου τα {άγκιστρα} υποδηλώνουν Stirling αριθμούς του δεύτερου είδους. Οι συντελεστές των πολυωνύμων έχουν ένα συνδυαστικό νόημα. Στην πραγματικότητα, όταν η αναμενόμενη τιμή της Poisson κατανομής είναι 1, τότε ο τύπος του Dobinski λέει ότι η n-οστή ροπή ισούται με τον αριθμό των τμημάτων από ένα σύνολο μεγέθους n.
Η n-οστή παραγοντική ροπή της Poisson κατανομής είναι \lambda^n.
Πιθανογεννήτρια συνάρτηση
Από τον ορισμό της πιθανογεννήτρια συνάρτηση και έστω :
Χαρακτηριστική συνάρτηση
Από τον ορισμό της χαρακτηριστική συνάρτηση και έστω :
Ιδιότητες
Έστω και  ανεξάρτητες τυχαίες μεταβλητές. Θεωρώντας την Z = X + Y, έχουμε για z \geq 0, χρησιμοποιώντας το διωνυμικό θεώρημα, δλδ. Επομένως,.
Χρησιμοποιώντας την μέθοδο της επαγωγής έχουμε ότι.
Σχετικές κατανομές
Ειδικά, δεδομένου ότι X_1+X_2=k,.
Γενικότερα, αν X1, X2,..., Xn είναι ανεξάρτητες Poisson τυχαίες μεταβλητές με παραμέτρους λ1, λ2,..., λn τότε
Εμφάνιση
Εφαρμογές της Poisson κατανομής μπορούν να βρεθούν σε πολλούς τομείς που σχετίζονται με την καταμέτρηση:
Η Poisson κατανομή προκύπτει σε σχέση με τις Poisson επεξεργασίες. Εφαρμόζεται σε διάφορα φαινόμενα με διακριτές ιδιότητες (αυτό είναι, εκείνα που μπορούν να συμβούν 0, 1, 2, 3, ... φορές κατά τη διάρκεια μίας δεδομένης περιόδου του χρόνου ή σε μία δεδομένη περιοχή) όποτε η πιθανότητα να συμβεί το φαινόμενο είναι σταθερή στο χρόνο ή χώρο. Παραδείγματα από γεγονότα που μπορούν να μοντελοποιηθούν ως Poisson κατανομή περιλαμβάνουν:
Ο Gallagher το 1976 έδειξε ότι οι μετρήσεις των πρώτων αριθμών σε σύντομα χρονικά διαστήματα υπακούουν σε μια κατανομή Poisson υπό την προϋπόθεση μία συγκεκριμένη έκδοση μιας αναπόδεικτης εικασίας του Hardy και του Littlewood είναι αλήθεια.
Παραγωγή της κατανομής Poisson — Ο νόμος των σπάνιων γεγονότων
Η κατανομή Poisson μπορεί να παραχθεί θεωρώντας ένα διάστημα, σε χρόνο, χώρο ή αλλιώς, όπου τα γεγονότα συμβαίνουν τυχαία με ένα γνωστό μέσο αριθμό \lambda. Το διάστημα χωρίζεται σε n υποδιαστήματα ίσου μεγέθους, έτσι ώστε n > \lambda. Η πιθανότητα ένα γεγονός να πέσει στο υποδιάστημα I_k είναι για κάθε k ίση με \lambda/n, και η εμφάνιση ενός γεγονότος στο I_k μπορεί να θεωρηθεί προσεγγιστικά ότι είναι δοκιμή Bernoulli. Ο συνολικός αριθμός X των γεγονότων τότε θα είναι ακολουθεί προσεγγιστικά διωνυμική κατανομή με παραμέτρους n και \lambda/n. Η προσέγγιση θα είναι καλύτερη αυξάνοντας το n; η -κατανομή συγκλίνει στην κατανομή Poisson με παράμετρο \lambda στο όριο καθώς το n πλησιάζει το άπειρο.
Σε πολλά από τα παραπάνω παραδείγματα—όπως, ο αριθμός των μεταλλάξεων σε μία δεδομένη ακολουθία του DNA—τα γεγονότα που μετρήθηκαν είναι στην πραγματικότητα τα αποτελέσματα των διακριτών δοκιμών, και θα μπορούσαν να μοντελοποιηθούν με μεγαλύτερη ακρίβεια χρησιμοποιώντας τη διωνυμική κατανομή, που είναι
Σ' αυτές τις περιπτώσεις το n είναι πολύ μεγάλο και το p είναι πολύ μικρό (και η αναμενόμενη τιμή np είναι του ενδιάμεσου μεγέθους). Τότε η κατανομή μπορεί να προσεγγιστεί από τη λιγότερο επαχθή κατανομή Poisson
Αυτή η προσέγγιση είναι κάποιες φορές γνωστή ως ο νόμος των σπάνιων γεγονότων, καθώς κάθε ένα από τα n μεμονωμένα γεγονότα Bernoulli σπάνια συμβαίνει. Το όνομα μπορεί να είναι παραπλανητικό γιατί ο συνολικός αριθμός των γεγονότων επιτυχίας σε μία Poisson επεξεργασία χρειάζεται να μην είναι σπάνιος αν η παράμετρος np δεν είναι μικρή. Για παράδειγμα, ο αριθμός των τηλεφωνικών κλήσεων σε έναν απασχολημένο πίνακα σε μία ώρα ακολουθεί κατανομή Poisson με τα γεγονότα να εμφανίζονται συχνά στο χειριστή, αλλά είναι σπάνια από την άποψη του μέσου μέλους του πληθυσμού που είναι πολύ απίθανο να πραγματοποιήσει μία κλήση σε εκείνο το τηλεφωνικό κέντρο εκείνη την ώρα.
Η λέξη νόμος κάποτε χρησιμοποιείται ως συνώνυμο της κατανομής πιθανοτήτων, και σύγκλιση στο νόμο σημαίνει σύγκλιση στην κατανομή. Επομένως, η κατανομή Poisson κάποτε καλείται ο νόμος των μικρών αριθμών γιατί είναι η κατανομή πιθανοτήτων του αριθμού των εμφανίσεων ενός γεγονότος που συμβαίνει σπάνια αλλά έχει πάρα πολλές ευκαιρίες να συμβεί. The Law of Small Numbers είναι ένα βιβλίο από τον Ladislaus Bortkiewicz (Bortkevitch) σχετικά με την κατανομή Poisson, που δημοσιεύτηκε το 1898. Κάποιοι έχουν εισηγηθεί ότι η κατανομή Poisson θα έπρεπε να καλείται κατανομή Bortkiewicz.
Πολυδιάστατη διαδικασία Poisson
Η κατανομή Poisson προκύπτει ως η κατανομή των αριθμών των εμφανίσεων των γεγονότων σε (πολυδιάστατα) διαστήματα σε πολυδιάστατες επεξεργασίες Poisson σε έναν απευθείας ισοδύναμο τρόπο στο αποτέλεσμα για μονοδιάστατες επεξεργασίες. Έτσι, αν D είναι οποιαδήποτε περιοχή όπου ο πολυδιάστατος χώρος για τον οποίο |D|, το εμβαδό ή ο όγκος της περιοχής, είναι άπειρο, και αν N(D) είναι καταμέτρηση του αριθμού των γεγονότων στο D, τότε
Άλλες εφαρμογές στην επιστήμη
Σε μία επεξεργασία Poisson, ο αριθμός των παρατηρούμενων περιστατικών κυμαίνεται περίπου στη μέση τιμή λ με μία τυπική απόκλιση. Αυτές οι διακυμάνσεις σημειώνονται ως θόρυβος Poisson ή (ιδίως στην ηλεκτρονική) ως θόρυβος βολής.
Η συσχέτιση της μέσης τιμής και της τυπικής απόκλισης στη μέτρηση ανεξάρτητων διακριτών περιστατικών είναι χρήσιμη επιστημονικά. Παρακολουθώντας πως οι διακυμάνσεις ποικίλουν με το σήμα της μέσης τιμής, μπορεί κανείς να εκτιμήσει τη συμβολή μίας εμφάνισης, εάν ακόμα αυτή η συμβολή είναι πολύ μικρή για να ανιχνευθεί άμεσα. Για παράδειγμα, η φόρτιση e σε ένα ηλεκτρόνιο μπορεί να υπολογισθεί συσχετίζοντας το μέτρο ενός ηλεκτρικού ρέυματος με το θόρυβο βολής. Αν N ηλεκτρόνια περάσουν ένα σημείο σε μία δεδομένη στιγμή t κατά μέσο όρο, η μέση τιμή ρεύματος είναι I=eN/t; καθώς οι διακυμάνσεις του ρεύματος θα πρέπει να είναι της τάξης του (δηλαδή, η τυπική απόκλιση της επεξεργασίας Poisson), η φόρτιση e μπορεί να υπολογιστεί από το λόγο.
Ένα καθημερινό παράδειγμα είναι η κοκκοποίηση που εμφανίζεται καθώς μεγεθύνονται οι φωτογραφίες; η κοκκοποίηση είναι λόγω των διακυμάνσεων Poisson στον αριθμό των μειωμένων ασημένιων κόκκων, όχι των μεμονωμένων από μόνους τους κόκκων. Συσχετίζοντας την κοκκοποίηση με το βαθμό της διεύρυνσης, μπορεί κανείς να υπολογίσει τη συμβολή ενός μεμονωμένου κόκκου (η οποία είναι αλλιώς πολύ μικρή να τη δεις χωρίς βοήθεια). Πολλές άλλες μοριακές εφαρμογές του θορύβου Poisson έχουν αναπτυχθεί, π.χ., εκτίμηση του αριθμού πυκνότητας του υποδοχέα μορίων σε μία κυτταρική μεμβράνη.
Στη θεωρία αιτιωδών συνόλων τα διακεκριμένα στοιχεία του χωροχρόνου ακολουθούν μία κατανομή Poisson στον όγκο.
Παραγωγή τυχαίων μεταβλητών που ακολουθούν κατανομή Poisson
algorithm poisson random number (Knuth): init: Let L ← e−λ, k ← 0 and p ← 1. do: k ← k + 1. Generate uniform random number u in [0,1] and let p ← p × u.    while p > L.     return k − 1.
Ενώ είναι απλός, η πολυπλοκότητα είναι γραμμική στην επιστρεφόμενη τιμή k, η οποία είναι λ κατά μέσο όρο. Υπάρχουν πολλοί άλλοι αλγόριθμοι για να ξεπεραστεί αυτό. Μερικοί δίνονται στο Ahrens & Dieter, δες Παραπομπές πιο κάτω. Επίσης, για μεγάλες τιμές του λ, μπορεί να υπάρχουν αριθμητικά προβλήματα σταθερότητας εξαιτίας του όρου e−λ. Μία λύση για τις μεγάλες τιμές του λ είναι η δειγματοληψία απόρριψης, ακόμα μία είναι να χρησιμοποιήσεις μία προσέγγιση Gaussian στην Poisson.
Ο αντίστροφος μετασχηματισμός δειγματοληψίας είναι απλός και αποδοτικός για μικρές τιμές του λ, και απαιτεί μόνον έναν ομοιόμορφο τυχαίο αριθμό u σε κάθε δείγμα. Οι αθροιστικές πιθανότητες εξετάζονται με τη σειρά μέχρι μία να ξεπεράσει το u.
Μέγιστη πιθανότητα
Δοθέντος ενός δείγματος n μετρήσιμων τιμών ki = 0,1,2,..., i = 1,...,n θέλουμε να εκτιμήσουμε την τιμή της παραμέτρου \lambda της κατανομής Πουασσόν με βάση την οποία πήραμε το δείγμα. Η μέγιστη πιθανότητα του εκτιμητή είναι:
Δεδομένου οτι κάθε δείγμα έχει αναμενόμενη τιμή \lambda τότε αυτή είναι η μέση τιμή του δείγματος. Οπότε η μέγιστη πιθανότητα του εκτιμητή είναι ένας αμερόληπτος εκτιμητής του \lambda. Επίσης είναι ένας αποτελεσματικός εκτιμητής καθώς η διακύμανση του εκτιμητή πετυχαίνει το κατώτερο φράγμα Cramer-Rao (CRLB). Ως εκ τούτου είναι ένας αμερόλυπτος εκτιμητής με ελάχιστη διακύμανση. Επίσης μπορεί να αποδειχτεί ότι το άθροισμα (δηλαδή η μέση τιμή του δείγματος, αφού είναι ένα προς ένα συνάρτηση) είναι μια πλήρης και επαρκής στατιστική για το \lambda.
Σημειώστε οτι ο πρώτος όρος εξαρτάται μόνο απο το \mathbf{x}. Ο δεύτερος όρος, εξαρτάται από το δείγμα μόνο μέσω της. Έτσι το είναι επαρκές.
Για να ισχύει αυτή η ισότητα, είναι προφανές ότι το g(t) πρέπει να είναι 0. Αυτό προκύπτει από το γεγονός ότι κανένας απο τους άλλους όρους δεν θα είναι 0 για κάθε t στο άθροισμα και για όλες τις πιθανές τιμές του \lambda.
Εξαιτίας αυτού, Η για όλα τα \lambda υπονοεί ότι, και το στατιστικό αποτέλεσμα έχει αποδειχθεί ότι έχει ολοκληρωθεί.
Όριο εμπιστοσύνης
όπου είναι η συνάρτηση quantile (που αντιστοιχεί σε μια χαμηλότερη περιοχή της ουράς p) της x2κατανομής με n βαθμούς ελευθερίας και  είναι η συνάρτηση quantile της γ κατανομή με παράμετρο σχήματος n και κλίμακα παραμέτρου 1. Αυτό το διάστημα είναι "ακριβές" με την έννοια ότι η πιθανότητα κάλυψης δεν είναι ποτέ μικρότερη από το ονοματικό
1 – α
.
Όταν quantile απο την γ κατανομή δεν είναι διαθέσιμα, μια ακριβής προσέγγιση σε αυτό το ακριβές διάστημα έχει προταθεί (βασισμένη στον Wilson–Hilferty μετασχηματισμό)
όπου το υποδηλώνει την κανονική τυπική απόκλιση με ανώτερη περιοχή ουράς
α / 2
Για την εφαρμογή αυτών των τύπων στο ίδιο πλαίσιο όπως παραπάνω (δοθέντος ενός δείγματος n διακριτών τιμών k_i οι οποίες λαμβάνονται απο μια κανονική κατανομή με μέση τιμή \lambda), κάποιος θα έθετε, υπολογίζοντας ένα διάστημα για , και μετά διαιρώντας το διάστημα με \lambda.
Μπεϋζιανή συμπερασματολογία
Στην μπεϋζιανή συμπερασματολογία, η συζυγής πιθανότητα κατανομής για τον ρυθμό της παραμέτρου \lambda της κατανομής Πουασσόν είναι η Γάμμα κατανομή. Έστω
σημειώνοντας ότι το \lambda είναι κατανεμημένο σύμφωνα με την συνάρτηση πυκνότητας πιθανότητας της γάμμα g παραμετροποιημένη με την έννοια μιας παραμέτρου σχήματος α και μιας αντίστροφης παραμέτρου κλίμακας β:
Τότε, δοθέντος ενός δείγματος n διακριτών τιμών ki όπως παραπάνω, και έχοντας απο πριν την Gamma(α, β), η παραπάνω κατανομή γίνεται:
Η μέση τιμή, E[\lambda], απο παραπάνω πλησιάζει την εκτίμηση της μέγιστης πιθανότητας όταν
Η οπίσθια προγνωστική κατανομή (posterior predictive distribution) σε ειδικές περιπτώσεις είναι αρνητική διωνυμική κατανομή, η οποία μερικές φορές ονομάζεται Γάμμα - Πουασσόν κατανομή.
Ταυτόχρονη εκτίμηση των πολλαπλών μέσων τιμών Πουασσόν
Έστω ότι είναι ένα σύνολο ανεξάρτητων μεταβλητών απο ένα σύνολο p Πουασσόν κατανομών, καθένα με μια παράμετρο \lambda_i,  και θέλουμε να υπολογίσουμε αυτές τις παραμέτρους. Μετ'έπειτα, ο Clevenson και ο Zidek έδειξαν ότι η κανονικοποιημένη απώλεια τετραγωνικού σφάλματος (normalized squared error loss) όταν p>1, τότε, παρόμοια με το γνωστό παράδειγμα του Stein για τους κανονικούς μέσους, ο εκτιμητής MLE  είναι απαράδεκτος.
Σε αυτή την περίπτωση, δίνεται μια οικογένεια minimax εκτημητών για κάθε και  καθώς,
Κατανομή Πουασσόν δυο μεταβλητών
Η κατανομή αυτή έχει επεκταθεί στο διδιάστατο χώρο,. Για παραμέτρους, η συνάρτηση μάζας πιθανότητας δίνεται από τον τυπο:
Ένας απλός τρόπος να παραχθεί μια κατανομή Πουασσόν δυο μεταβλητών, X_1, X_2, είναι παίρνοντας τρία ανεξάρτητα δείγματα από κατανομές Πουασσόν, και. Έπειτα θέτουμε και. Η συνάρτηση πιθανότητας της κατανομής Πουασσόν δύο μεταβλητών είναι:
Δείτε ακόμα
__ΜΕΠΠ__
Αναφορές
Κατηγορία:Κατανομές
BBC Ουαλία
Το BBC Ουαλία (BBC Cymru Wales) (το Cymru στα Ουαλικά σημαίνει Ουαλία όπως και το Wales το οποίο είναι στα Αγγλικά) είναι μια υπηρεσία του BBC για την Ουαλία. Ο οργανισμός ξεκίνησε να λειτουργεί το 1964, η έδρα του είναι στο Κάρντιφ και απασχολεί 1.200 υπαλλήλους. Οι υπηρεσίες που προσφέρει ο οργανισμός είναι τηλεοπτικά και ραδιοφωνικά κανάλια, καθώς και ενημέρωση μέσω διαδικτύου.
Ιστορικό
250px|right|thumb|Τα στούντιο του οργανισμού στο [[Κάρντιφ]]
Το πρώτο τηλεοπτικό σήμα στην Ουαλία έγινε στις 15 Αυγούστου του 1952, μέσω του παρόχου Wenvoe, το οποίο μετέδιδε το BBC One.
250px|left|thumb|Το λεωφορείο εξωτερικών μεταδόσων του οργανισμού
Στις 9 Φεβρουαρίου του 1964 δημιουργήθηκε ο οργανισμός BBC Cymru Wales. Το 1970 ο οργανισμός ξεκίνησε να εκπέμπει το τηλεοπτικό του κανάλι σε έγχρωμη εικόνα και ήταν ο πρώτος έγχρωμος τηλεοπτικός σταθμός σε ολόκληρη την Ουαλία.
Στο τέλος του Δεύτερου Παγκοσμίου Πολέμου το BBC ανακοίνωσε ότι θα σταματήσει να εκπέμπει το BBC Radio 4 από το BBC Cyrmu Wales και θα αντικατασταθεί από τους ραδιοφωνικούς σταθμούς BBC Radio Wales και BBC Radio Cymru.
Το 1997, ο οργανισμός ξεκίνησε να έχει και τη δική του υπηρεσία στο διαδίκτυο, μέσω του BBC Online.
Το 2011, ο οργανισμός μετακόμισε στα καινούργια του στούντιο στο κέντρο του Κάρντιφ.
Τηλεοπτικοί σταθμοί
Τηλεοπτικοί σταθμοί που έχουν κλείσει:
Εξωτερικοί σύνδεσμοι
Κατηγορία:BBC Cymru Wales Κατηγορία:British Broadcasting Corporation Κατηγορία:Ουαλικοί τηλεοπτικοί σταθμοί Κατηγορία:Ουαλικοί Ραδιοφωνικοί Σταθμοί Κατηγορία:Επιχειρήσεις του Ηνωμένου Βασιλείου
Χαράρικ (βασιλιάς των Σουηβών)
Ο Χαράρικ ή Χαράριχ, λατιν.: Chararic ή Chararich, ήταν ο βασιλιάς της Γαλισίας (π. 550 – 558/559) σύμφωνα με τον Γρηγόριο του Τουρ, ο οποίος είναι η μόνη κύρια πηγή για έναν Σουηβό βασιλιά με αυτό το όνομα.
Βιογραφία
Σύμφωνα με την αφήγηση του Γρηγορίου (το Historia Francorum, που γράφτηκε μεταξύ 573 και 579), η λέπρα ήταν μία κοινή ασθένεια στη Γαλισία κατά τα μέσα του 6ου αι. και ο γιος του βασιλιά έγινε θύμα της. Οι Σουηβοί εκείνη την εποχή ήταν Αρειανοί, αλλά ο Χαράρικ, έχοντας ακούσει για τον Martin of Tours, υποσχέθηκε να δεχτεί τις πεποιθήσεις του αγίου, μόνο αν ο γιος του θεραπευόταν, και έτσι έστειλε μερικά λείψανα από το Toυρ. Όταν τα λείψανα μεταφέρθηκαν στη Γαλισία και ο γιος του θεραπεύτηκε με τη μεσολάβηση του Αγίου Μαρτίνου, ο Χαράρικ και ολόκληρος ο βασιλικός οίκος προσηλυτίσθηκαν στην ορθόδοξη πίστη της Α΄ Οικουμενικής Συνόδου της Νίκαιας. Ο Γρηγόριος σημειώνει επίσης, ότι την ίδια ημέρα που τα λείψανα του Μαρτίνου εισήλθαν στο λιμάνι της Γαλισίας, ένα άλλο πλοίο έφερε τον Μάρτιν του Δούμιο, μελλοντικό αρχιεπίσκοπο της Μπράγκα και άγιο. Ο Γρηγόριος είναι αναξιόπιστος σε αυτό το σημείο, ωστόσο, επειδή προσθέτει περαιτέρω στο De Virtutibus S. Martini ότι τα λείψανα και ο μελλοντικός επίσκοπος είχαν φύγει και οι δύο στο ταξίδι τους στη Γαλισία την ίδια μέρα, αλλά καθώς τα λείψανα ταξίδεψαν με ταχύτητα και ο Μάρτιν ταξίδεψαν από την Παννονία, τα ταξίδια τους δεν θα μπορούσαν να έχουν την ίδια διάρκεια.
Η αφήγηση του Γρηγορίου έχει γίνει αντικείμενο κριτικής στη σύγχρονη εποχή, κυρίως επειδή έρχεται σε αντίθεση με τις άλλες αφηγήσεις για την ορθοδοξοποίηση των Σουηβών, δηλαδή τον Ισίδωρο της Σεβίλλης, τον Ιωάννη του Μπικλάρο και τα πρακτικά του Α' Συνόδου της Μπράγκα. Αν, όπως αναφέρει ο Γρηγόριος, ο Μάρτιν απεβίωσε περί το έτος 580 και ήταν επίσκοπος για περίπου 30 χρόνια, τότε η μεταστροφή του Χαράρικ πρέπει να έγινε γύρω στο 550 το αργότερο. Απόπειρες να καθοριστεί η χρονολογία και η ταυτότητα των τριών βασιλέων που σχετίζονταν με τον καθολικισμό —του Χαράρικ, του Θεοδέμιρ και του Αριάμιρ— υπήρξαν πολλές. Ο Ράινχαρτ πρότεινε ότι ο Χαράρικ μεταστράφηκε πρώτα μέσω της θεραπείας τού γιου του και ότι ο Θεοδέμιρ μεταστράφηκε αργότερα μέσω του κηρύγματος του Mάρτιν του Δούμιo. Έχει επίσης υποστηριχθεί, ότι εάν υπήρχε ο Χαράρικ, θα πρέπει να ήταν διάδοχος του Aριάμιρ, αφού ο Aριάμιρ ήταν ο πρώτος μονάρχης των Σουηβών που ήρε την απαγόρευση των Ορθοδ'οξωνν συνόδων. Ο Φερέιρο πιστεύει ότι η μεταστροφή των Σουηβών ήταν προοδευτική και σταδιακή και ότι η δημόσια μεταστροφή του Χαράρικ ακολούθησε την άρση της απαγόρευσης των Ορθοδόξων συνόδων κατά τη βασιλεία τού διαδόχου του, που θα ήταν ο Αριάμιρ. Ο Χαράρικ έχει επίσης ταυτιστεί με τον Θεοδέμιρ, μερικοί μάλιστα λένε ότι το τελευταίο ήταν το όνομα, που πήρε κατά τη βάπτιση (άποψη τού Νταχν). Έχει επίσης προταθεί ότι ο Θεοδέμιρ και ο Aριάμιρ ήταν το ίδιο πρόσωπο, και γιος του Χαράρικ. Κατά τη γνώμη ορισμένων ιστορικών, ο Χαράρικ δεν είναι τίποτε άλλο από ένα λάθος από την πλευρά του Γρηγορίου του Τουρ και δεν υπήρξε ποτέ.
Ο Χαράρικ εισήγαγε τη λατρεία του Mαρτίνου του Τουρ στη Γαλισία και τον έκανε προστάτη άγιο (beatus patronus) της επαρχίας. Απεβίωσε το αργότερο την 1η Μαΐου 559 και όχι νωρίτερα από τις 2 Μαΐου 558, ημερομηνίες μεταξύ των οποίων ο Αριάμιρ ανήλθε στον θρόνο.
Σημειώσεις
Κατηγορία:Χριστιανοί μονάρχες Κατηγορία:Χριστιανοί του 6ου αιώνα Κατηγορία:Βασιλείς των Σουηβών
Apocalyptica
Οι Apocalyptica είναι metal συγκρότημα από το Ελσίνκι της Φινλανδίας, που δημιουργήθηκε το 1993. Χαρακτηριστικό του ήχου τους είναι οτι ως βασικό όργανο έχουν το βιολοντσέλο και, συνεπώς, η μουσική τους περιέχει στοιχεία από κλασσική μουσική μέχρι συμφωνική και thrash μέταλ.
Ιστορία
Οι Apocalyptica ιδρύθηκαν το 1993 όταν τέσσερις τσελίστες, ο Eicca Toppinen, ο Paavo Lötjönen, ο Max Lilja και ο Antero Manninen συγκεντρώθηκαν για να παίξουν διασκευές των Metallica στην Ακαδημία Sibelius. Το 1996 κυκλοφόρησαν το πρώτο στούντιο άλμπουμ τους, το Plays Metallica by Four Cellos, το οποίο αποτελούταν αποκλειστικά από διασκευές των Metallica παιγμένες με τσέλα. Το 1998, κυκλοφόρησε το δεύτερο άλμπουμ τους, Inquistion Symphony, του οποίου παραγωγός ήταν ο Hiili Hiilesmaa. Το Inquistion Symphony περιείχε επίσης διασκευές των Metallica, αλλά και των Faith No More, Sepultura, και Pantera. Σε αυτό το άλμπουμ η μπάντα αποφάσισε να συμπεριλάβει επίσης τρία δικά της τραγούδια, γραμμένα από τον Eicca Toppinen.
Το 1999 ο Antero Manninen εγκατέλειψε το γκρουπ και αντικαταστάθηκε από τον Perttu Kivilaakso. Το 2000, οι Apocalyptica κυκλοφόρησαν το τρίτο στούντιο άλμπουμ τους, το Cult, το οποίο περιείχε δέκα πρωτότυπα τραγούδια, και τρεις διασκευές. Και ήταν μετά από την ηχογράφηση του Cult όταν, για πρώτη φορά, ένα κομμάτι των Apocalyptica είχε φωνητικά ( συγκεκριμένα το "Path Vol. 2"). Το 2002, ο Max Lilja εγκατέλειψε το συγκρότημα και μπήκε στους Hevein, αφήνοντας τους Apocalyptica με τρία μόνο μέλη.
Το 2005, οι Apocalyptica κυκλοφόρησαν το Apocalyptica, το πέμπτο άλμπουμ τους. Σε αυτό το άλμπουμ συμμετείχαν διάφοροι τραγουδιστές και μουσικοί, όπως ο Ville Valo των HIM, ο Lauri Ylönen των The Rasmus και, για μια ακόμη φορά, ο Dave Lombardo. Ηχογράφησαν επίσης την εισαγωγή για το άλμπουμ των Bullet For My Valentine "The Poison". Το Δεκέμβριο του 2005 ανακοινώθηκε πως ο Mikko Siren ήταν πλέον επίσημο μέλος της μπάντας, αφού είχε παίξει σε περίπου 200 συναυλίες με το συγκρότημα.